RMLออกหุ้นเพิ่มทุน PPและวอร์แรนท์คำแนะนำFully Valuedพื้นฐาน1.85บ.
บล.ดีบีเอส วิคเคอร์ส ระบุในบทวิเคราะห์วันนี้ (10 เม.ย.58) ว่า บริษัท ไรมอน แลนด์ จำกัด (มหาชน) หรือRMLแจ้งตลาดฯว่าจะมีการเพิ่มทุน PP จำนวน 357.5 ล้านหุ้น ราคาขายหุ้นเพิ่มทุนไม่ต่ำกว่า 2.00 บาท และจัดสรรวอร์แรนท์ให้ผู้ถือหุ้นเดิมไม่คิดมูลค่าที่สัดส่วน 4 หุ้นเดิมต่อ 1 วอร์แรนท์ ราคาใช้สิทธิ์เป็น 1.97 บาท (เป็นส่วนเพิ่ม 15% จากราคาเฉลี่ยของหุ้น) อัตราการใช้สิทธิ์ 1:1 อายุ 3 ปี ขึ้น XW 9 มิ.ย.58
10 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (10 เม.ย.58) ว่า บริษัท ไรมอน แลนด์ จำกัด (มหาชน) หรือRMLแจ้งตลาดฯว่าจะมีการเพิ่มทุน PP จำนวน 357.5 ล้านหุ้น ราคาขายหุ้นเพิ่มทุนไม่ต่ำกว่า 2.00 บาท และจัดสรรวอร์แรนท์ให้ผู้ถือหุ้นเดิมไม่คิดมูลค่าที่สัดส่วน 4 หุ้นเดิมต่อ 1 วอร์แรนท์ ราคาใช้สิทธิ์เป็น 1.97 บาท (เป็นส่วนเพิ่ม 15% จากราคาเฉลี่ยของหุ้น) อัตราการใช้สิทธิ์ 1:1 อายุ 3 ปี ขึ้น XW 9 มิ.ย.58
ผลกระทบ: ระยะนี้ราคาหุ้นปรับขึ้นเก็งกำไรการได้รับวอร์แรนท์ฟรี และการเปิดเผยรายชื่อผู้ที่จะมาซื้อหุ้นเพิ่มทุน PP ของบริษัท โดยเฉพาะการมาซื้อหุ้นที่สูงกว่าราคาตลาดคือ มากกว่า 2 บาท แสดงว่าต้องมั่นใจในพื้นฐานบริษัท จึงยอมซื้อแพง แต่เราเห็นว่าในที่สุดแล้ววอร์แรนท์และการเพิ่มทุนจะเกิดผลดีกับบริษัทหากสามารถนำเม็ดเงินไปใช้และก่อให้เกิดกำไรในอนาคตที่มีอัตราการเติบโตสูงกว่า dilution effect ที่เกิดขึ้นจากการระดมทุน จากการประเมินพบว่าบริษัทจะได้รับเงินมาประมาณ 2.5 พันล้านบาท แบ่งเป็น PP 0.7 พันล้านบาท และวอร์แรนท์ 1.8 พันล้านบาท ขณะที่ dilution effect จากหุ้นเพิ่มทุน PP เป็น 9% และหากรวมวอร์แรนท์ด้วยเป็น 26%
คำแนะนำ: ยังคงเป็นเชิงลบ คาดว่าบริษัทระดมทุนเพื่อใช้ในการซื้อที่ดินเพิ่มเติม โดยเฉพาะจะใช้พัฒนาคอนโดใจกลางเมือง และอาคารสำนักงานที่เคยประกาศว่ามีความสนใจอยู่ แต่เราเห็นว่าอัตราการเติบโตของบริษัทปีนี้และปีหน้าที่ -10% และ -39%เทียบช่วงเดียวกันของปีก่อนทำให้วอร์แรนท์ดูไม่น่าสนใจ เพราะราคาใช้สิทธิ์สูงกว่าราคาหุ้นปัจจุบัน อยู่ในภาวะขาดทุน (out of the money) โอกาสที่ราคาหุ้นจะสูงกว่าราคาใช้สิทธิ์ ควรจะมีแนวโน้มการเติบโตกำไรที่ดี แต่จากประมาณการไม่เป็นเช่นนั้น จึงแนะนำให้ทยอยขายหากราคาหุ้นปรับตัวสูงขึ้น เพราะเก็งกำไรจากข่าวข้างต้น ส่วนสาเหตุที่คาดการณ์อัตรากำไรลดลง เนื่องจากโครงการที่ให้รายได้มีอัตรากำไรขั้นต้นต่ำลง และการเปิดขายคอนโดใหม่ในช่วง 2-3 ปีที่ผ่านมาไม่เกิดขึ้น จึงทำให้ปี 59 ขาดโครงการใหม่ที่จะให้รายได้